C 498/32
EL
Επίσημη Εφημερίδα της Ευρωπαϊκής Ένωσης
30.12.2022
Μετάβαση από την αναγνώριση του ρόλου των τοπικών και περιφερειακών αρχών στην αποτελεσματική εφαρμογή της πολυεπίπεδης δράσης 13. αναγνωρίζει ότι, μολονότι δεν κατάφερε να συλλάβει τον επείγοντα χαρακτήρα και την κλίμακα των απαιτούμενων ενεργειών, το σύμφωνο της Γλασκόβης για το κλίμα πέτυχε πράγματι να ενεργοποιήσει τη δεύτερη φάση της Συμφωνίας του Παρισιού, ολοκληρώνοντας όλα τα εκκρεμή ζητήματα του εγχειριδίου κανόνων του Παρισιού (7)· παραμένει ωστόσο βαθιά προβληματισμένη για το γεγονός ότι οι επί του παρόντος υποβληθείσες εθνικά καθορισμένες συνεισφορές (ΕΚΣ) έχουν θέσει τον κόσμο σε τροχιά αύξησης της θερμοκρασίας κατά 2,5 oC·
14. επαναλαμβάνει τα αιτήματα που διατυπώνονται στην τελική έκθεση της διάσκεψης για το μέλλον της Ευρώπης για επιτάχυνση της πράσινης μετάβασης· εξακολουθεί να ανησυχεί για την οικονομική προσιτότητα της ενέργειας για τους καταναλωτές και τις επιχειρήσεις, ιδίως εν μέσω της τρέχουσας κρίσης· τονίζει την ανάγκη προστασίας των πιο ευάλωτων ομάδων και περιοχών από τυχόν ανεπιθύμητες αρνητικές επιπτώσεις της ενεργειακής μετάβασης, υπενθυμίζοντας τα πορίσματα της έκθεσης στρατηγικής ανάλυσης προοπτικών της Ευρωπαϊκής Επιτροπής για το 2022·
15.
υπογραμμίζει πώς η κλίμακα δράσης που απαιτείται επιβάλλει ολοκληρωμένες, πολυεπίπεδες πολιτικές και διατομεακές λύσεις· ως εκ τούτου, τονίζει ότι είναι απαραίτητο να αναγνωριστεί επισήμως ο ρόλος που διαδραματίζουν οι τοπικές και περιφερειακές αρχές στην καταπολέμηση της κλιματικής αλλαγής· υπογραμμίζει ότι η αποτελεσματική και συστηματική συμμετοχή των αρχών αυτών τόσο στο στάδιο προετοιμασίας όσο και κατά τη διάρκεια των διαπραγματεύσεων θα πρέπει να διευκολυνθεί·
16.
υπογραμμίζει τον βασικό ρόλο που διαδραματίζει η ΕτΠ ως θεσμικός αντιπρόσωπος περισσότερων από ένα εκατομμύριο τοπικών και περιφερειακών ηγετών και ενός δικτύου δικτύων· υπογραμμίζει τη μοναδική της θέση ως παράγοντα εφαρμογής δράσεων για το κλίμα σε τοπικό επίπεδο και την ετοιμότητά της να συνεργαστεί και να συμπράξει με τα ευρωπαϊκά θεσμικά όργανα και τα μέρη της Συμφωνίας του Παρισιού για περαιτέρω πολυεπίπεδη συνεργασία στην πορεία προς την COP27 και πέραν αυτής·
17. τονίζει τη σημασία του συνασπισμού «Under2 Coalition» ως της πρώτης παγκόσμιας συμφωνίας για το κλίμα για τις υποεθνικές κυβερνήσεις που δρομολογήθηκε ενόψει της συμφωνίας του Παρισιού· επισημαίνει τους επικαιροποιημένους και πιο φιλόδοξους στόχους U2 C στο μνημόνιο συνεννόησης του 2021, με τη δέσμευση να αναληφθεί δράση για την επίτευξη του στόχου του 1,5 oC και των καθαρών μηδενικών εκπομπών έως το 2050 ή νωρίτερα· καλεί τα μέλη της ΕτΠ να υπογράψουν την εν λόγω συμφωνία και τους προηγούμενους υπογράφοντες του συνασπισμού «Under2 Coalition» να προσχωρήσουν στο πιο φιλόδοξο μνημόνιο συνεννόησης του 2021·
18.
υπογραμμίζει τον καθοριστικό ρόλο που διαδραματίζει η ομάδα Τοπικών κυβερνήσεων και Δημοτικών Αρχών (LGMA) στη συγκέντρωση των απόψεων των τοπικών και περιφερειακών αρχών παγκοσμίως και στην ενίσχυση ενός παγκόσμιου δικτύου υποεθνικών κυβερνήσεων που είναι πρόθυμες να καταπολεμήσουν την κλιματική αλλαγή· ενθαρρύνει όλα τα συμβαλλόμενα μέρη της UNFCCC να συνεργαστούν με την ομάδα LGMA και όλους τους μη κρατικούς φορείς ώστε να συμβάλουν εποικοδομητικά στη διαδικασία που οδηγεί στην COP 27 και στην εδραίωση ισχυρότερης συνεργασίας με τους «Φίλους της πολυεπίπεδης δράσης» της UNFCCC·
Διατήρηση της φιλοδοξίας μετριασμού και ενίσχυση της ικανότητας με την κλιμάκωση της έρευνας και της καινοτομίας 19.
υπενθυμίζει ότι περίπου 10 000 τοπικές και περιφερειακές αρχές σε ολόκληρη την Ευρώπη έχουν αναλάβει φιλόδοξες δεσμεύσεις για τη μείωση των εκπομπών αερίων του θερμοκηπίου και την αντιμετώπιση της κλιματικής αλλαγής, συμμετέχοντας σε πρωτοβουλίες όπως το σύμφωνο των Δημάρχων, αναπτύσσοντας στρατηγικές και δράσεις για το κλίμα, όπως τα σχέδια δράσης για τη βιώσιμη ενέργεια και το κλίμα (SECAP) και άλλα τοπικά σχέδια δράσης για το κλίμα βασισμένα σε περιφερειακές πρωτοβουλίες· υπογραμμίζει ότι το 75 % του συνόλου άνω των 11 000 υπογραφόντων το παγκόσμιο σύμφωνο των Δημάρχων έχουν θέσει πιο φιλόδοξους στόχους μείωσης των αερίων του θερμοκηπίου (8) από τις αντίστοιχες εθνικές κυβερνήσεις, και άνω του 50 % επιταχύνουν τον ρυθμό με τον οποίο στοχεύουν στη μείωση των εκπομπών τους·
20.
υπογραμμίζει πώς η δέσμευση και η δράση των τοπικών και περιφερειακών αρχών συμπληρώνει και υποστηρίζει τις προσπάθειες που αναλαμβάνονται στις διεθνείς διαδικασίες και σε εθνικό επίπεδο και πώς είναι απαραίτητη για την επίτευξη εθνικών και διεθνών στόχων· επαναλαμβάνει την ανάγκη για επίσημη ένταξη των περιφερειακά και τοπικά καθορισμένων συνεισφορών (RLDC), για συμπλήρωση των ΕΚΣ και την επίσημη αναγνώριση, παρακολούθηση και ενθάρρυνση της μείωσης των εκπομπών των αερίων του θερμοκηπίου από τις υποεθνικές κυβερνήσεις σε παγκόσμιο επίπεδο·
(7) (8)
Ενώ η συμφωνία του Παρισιού παρέχει το πλαίσιο για διεθνή δράση, το εγχειρίδιο κανόνων του Παρισιού θέτει σε εφαρμογή την παρούσα συμφωνία, καθορίζοντας τα μέσα και τις διαδικασίες που θα επιτρέψουν την πλήρη, δίκαιη και αποτελεσματική εφαρμογή της.
Πηγή: 2021 Global Covenant of Mayors (GCoM) Impact Report.